system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Absint?
assistant
Absintul, numit și zână verde, este o băutură alcoolică tare, de obicei 70 grade, de culoare verzuie, preparată din frunzele unei specii de pelin (Artemisia absinthium), anason, fenicul și alte plante aromatice. Este un excitant al secreției gastrice, deoarece conține substanțe amare (absintină).

Interzicerea absintului 

Anumiți specialiști au considerat că în urma consumului de absint crește agresivitatea, putând duce până la crimă, și se poate ajunge chiar la o stare de nebunie. De aceea producția și consumul de absint au fost interzise în Belgia (1905), Elveția (1908), Statele Unite ale Americii (1912), Italia (1913), Franța (1915) și Germania (1923). Totuși, multe țări printre care Regatul Unit, Cehoslovacia, Austria, Spania și Portugalia nu au interzis niciodată producția sau consumul de absint.

Reevaluare 
În urma unor studii s-a constatat că nu substanțele din absint produceau simptomele incriminate, ci procesul de fabricație incorect care ducea la un conținut ridicat de alcool metilic sau anumiți coloranți. În realitate, efectele negative nu diferă de cele provocate de consumul în exces al altor băuturi alcoolice. Ca urmare, în Elveția, țara de origine a absintulului, a fost ridicată interdicția de fabricare și comercializare.

Note

Legături externe 

 Absintul, licoarea artiștilor , 15 februarie 2012, Irina-Maria Manea, Historia
 Bautorii de absint, 7 martie 2008, Patras Antonio, Ziarul de Duminică

Băuturi alcoolice
Băuturi distilate